CELEX: 32010R0892
Language: mt
Date: 2010-10-08
Title: Regolament tal-Kummissjoni (UE) Nru 892/2010 tat- 8 ta’ Ottubru 2010 dwar l-istatus ta’ ċerti prodotti fir-rigward tal-addittivi tal-għalf fi ħdan l-ambitu tar-Regolament (KE) Nru 1831/2003 tal-Parlament Ewropew u tal-Kunsill  Test b’relevanza għaż-ŻEE

9.10.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 266/6
            
         REGOLAMENT TAL-KUMMISSJONI (UE) Nru 892/2010
   tat-8 ta’ Ottubru 2010
   dwar l-istatus ta’ ċerti prodotti fir-rigward tal-addittivi tal-għalf fi ħdan l-ambitu tar-Regolament (KE) Nru 1831/2003 tal-Parlament Ewropew u tal-Kunsill
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 dwar l-addittivi għall-użu fl-għalf tal-annimali (1), u b’mod partikolari l-Artikolu 2(3) tiegħu,
   Billi:
   
               (1)
            
            
               Għal ċerti sustanzi, mikroorganiżmi jew preparazzjonijiet, li ssir referenza għalihom bħala prodotti, hemm inċertezza jekk humiex addittivi tal-għalf. Din l-inċertezza tikkonċerna ċerti prodotti li huma awtorizzati bħala additivi tal-għalf u li huma inklużi wkoll fil-Katalgu tal-prodotti tal-għalf stabbilit bl-Artikolu 24 tar-Regolament (KE) Nru 767/2009 tal-Parlament Ewropew u tal-Kunsill tat-13 ta’ Lulju 2009 dwar it-tqegħid fis-suq u l-użu ta’ għalf, li jemenda r-Regolament (KE) Nru 1831/2003 tal-Parlament Ewropew u tal-Kunsill u li jħassar id-Direttiva tal-Kunsill 79/373/KEE, id-Direttiva tal-Kummissjoni 80/511/EEC, id-Direttivi tal-Kunsill 82/471/KEE, 83/228/KEE, 93/74/KEE, 93/113/KE u 96/25/KE u d-Deċiżjoni tal-Kummissjoni 2004/217/KE (2), ċerti prodotti li la huma awtorizzati bħala additivi tal-għalf u lanqas huma inklużi fil-Katalgu tal-prodotti tal-għalf u xi prodotti li huma awtorizzati bħala addittivi tal-għalf, iżda li jistgħu jiġu inklużi fil-Katalgu tal-prodotti tal-għalf skont il-kundizzjonijiet stipulati fir-Regolament (KE) Nru 767/2009.
            
         
               (2)
            
            
               Biex jiġu evitati inkonsistenzi fit-trattament ta’ tali prodotti, jitħaffef ix-xogħol tal-awtoritajiet ta’ kontroll nazzjonali kompetenti u jitnaqqas il-piż tal-partijiet interessati, fir-rigward ta’ ċerti prodotti huwa neċessarju li jiġi adottat Regolament li jiddetermina dawk il-prodotti li mhumiex addittivi tal-għalf.
            
         
               (3)
            
            
               Biex issir din id-determinazzjoni l-karatteristiċi kollha tal-prodotti kkonċernati għandhom jitqiesu.
            
         
               (4)
            
            
               Minn paragun bejn il-karatteristiċi tal-prodotti inklużi fir-Reġistru tal-addittivi tal-għalf min-naħa l-waħda u tal-prodotti msemmija fil-Katalgu tal-prodotti tal-għalf min-naħa l-oħra, jistgħu jinħarġu diversi kriterji għall-klassifikazzjoni ta’ prodott bħala prodott tal-għalf, addittiv tal-għalf jew prodott ieħor. Fost il-kriterji utli għal dan id-divrenzjar hemm il-metodu ta’ produzzjoni u proċessar, il-livell ta’ standardizzazzjoni, l-omoġenizzazzjoni, il-purità, id-definizzjoni kimika u kif jintużaw il-prodotti. Għall-finijiet ta’ konsistenza, prodotti bi proprjetajiet simili għandhom jiġu klassifikati permezz ta’ analoġija. Għal prodotti li dwarhom kien hemm dubji jekk kinux addittivi tal-għalf, sar eżami fejn tqiesu dawn il-kriterji.
            
         
               (5)
            
            
               Abbażi ta’ dak l-eżami, il-prodotti elenkati fl-Anness ma għandhomx jiġu kkunsidrati bħala addittivi tal-għalf fi ħdan l-ambitu tar-Regolament (KE) Nru 1831/2003.
            
         
               (6)
            
            
               Fir-rigward tal-ittikkettjar tal-prodotti li ġew awtorizzati bħala addittivi tal-għalf u l-ittikkettjar tal-prodotti tal-għalf u l-għalf kompost li jkollu dawk il-prodotti, għandu jiġi stabbilit perjodu transizzjonali biex l-operaturi tan-negozju tal-għalf ikunu jistgħu jadattaw. Barra minn hekk, dawk il-prodotti għandhom jitħassru mir-Reġistru tal-addittivi tal-għalf.
            
         
               (7)
            
            
               Il-miżuri stipulati f’dan ir-Regolament huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DAN IR-REGOLAMENT:
   Artikolu 1
   Is-sustanzi, il-mikroorganiżmi u l-preparazzjonijiet (li ssir referenza għalihom bħala “prodotti”), kif stipulati fl-Anness, mhumiex addittivi tal-għalf fi ħdan l-ambitu tar-Regolament (KE) Nru 1831/2003.
   Artikolu 2
   Il-prodotti elenkati taħt il-Parti 1 tal-Anness ma għandhomx ikomplu jitqiesu bħala addittivi tal-għalf awtorizzati fi ħdan l-ambitu tar-Regolament (KE) Nru 1831/2003.
   Artikolu 3
   Il-prodotti elenkati fil-Parti 1 tal-Anness li huma ttikkettjati bħala addittivi tal-għalf u t-taħlitiet minn qabel skont ir-Regolament (KE) Nru 1831/2003 jistgħu jkomplu jitqiegħdu fis-suq sad-9 ta’ Ottubru 2013 u jibqgħu fis-suq sakemm jispiċċaw l-istokkijiet. L-istess japplika għal prodotti tal-għalf jew għalf kompost li jirreferi għal dawn il-prodotti fit-tiketti tiegħu bħala addittivi skont ir-Regolament (KE) Nru 767/2009.
   Artikolu 4
   Dan ir-Regolament għandu jidħol fis-seħħ fl-20 jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-8 ta’ Ottubru 2010.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 268, 18.10.2003, p. 29.
   
      (2)  ĠU L 229, 1.9.2009, p. 1.
   
      ANNESS
      
         Prodotti li mhumiex addittivi tal-għalf fl-ambitu tar-Regolament (KE) Nru 1831/2003
      
      PARTI 1
      
         Prodotti li huma awtorizzati bħala addittivi tal-għalf
      
      
               
                  1.1.
               
               
                  Karbonat tal-kalċju
               
            
               
                  1.2.
               
               
                  Diidroġenuortofosfat tas-sodju
               
            
               
                  1.3.
               
               
                  Idroġenuortofosfat tad-disodju
               
            
               
                  1.4.
               
               
                  Ortofosfat tat-trisodju
               
            
               
                  1.5.
               
               
                  Sulfat tas-sodju
               
            
               
                  1.6.
               
               
                  Tetraidroġenudiortofosfat tal-kalċju
               
            
               
                  1.7.
               
               
                  Idroġenuortofosfat tal-kalċju
               
            
               
                  1.8.
               
               
                  Difosfat tat-tetrasodju
               
            
               
                  1.9.
               
               
                  Trifosfat tal-pentasodju
               
            
               
                  1.10.
               
               
                  Difosfat tad-dikalċju
               
            
               
                  1.11.
               
               
                  Sulfat tal-kalċju, diidrat
               
            
               
                  1.12.
               
               
                  Karbonat tas-sodju
               
            
               
                  1.13.
               
               
                  Idroġenukarbonat tas-sodju
               
            
               
                  1.14.
               
               
                  Imluħa tas-sodju, tal-potassju u tal-kalċju ta’ aċidi xaħmin li jittieklu, b’tal-inqas erba’ atomi / stearati tal-karbonju
               
            
               
                  1.15.
               
               
                  Monogliċeridi u digliċeridi tal-aċidi xaħmin b’tal-inqas erba’ atomi tal-karbonju
               
            
               
                  1.16.
               
               
                  Monogliċeridi u digliċeridi tal-aċidi xaħmin li jittieklu b’tal-inqas erba’ atomi tal-karbonju esterifikati bl-aċidi li ġejjin: aċetiku, lattiku, ċitriku, tartariku, monoaċetiltartariku u diaċetiltartariku
               
            
               
                  1.17.
               
               
                  Gliċerol
               
            
               
                  1.18.
               
               
                  Propan-1,2-diol
               
            
               
                  1.19.
               
               
                  Pektini
               
            PARTI 2
      
         Prodotti li ma ġewx awtorizzati bħala addittivi tal-għalf
      
      
               
                  2.1.
               
               
                  Klorur tal-potassju
               
            
               
                  2.2.
               
               
                  Klorur tal-kalċju
               
            
               
                  2.3.
               
               
                  Fosfat tal-kalċju u tas-sodju
               
            
               
                  2.4.
               
               
                  Fosfat tal-kalċju u tal-manjeżju
               
            
               
                  2.5.
               
               
                  Metil sulfonil metan (MSM)
               
            
               
                  2.6.
               
               
                  Karamella ordinarja
               
            
               
                  2.7.
               
               
                  Glukowsammin, Kitosammin (biz-zokkor amminiku (monosakkarid) bħala parti mill-istruttura tal-polisakkaridi kitosan u kitin, prodott, pereżempju bl-idroliżi tal-iskeletri fuq in-naħa ta’ barra ta’ krustaċew jew artropdu jew bil-fermentazzjoni ta’ żerriegħa taċ-ċereali bħall-qamħirrun jew il-qamħ)
               
            
               
                  2.8.
               
               
                  Sulfat tal-kondroitin (polisakkarid b’unità ripetuta li tikkonsisti minn zokkor amminiku u l-aċidu D-glukuroniku, l-esteri tas-sulfat tal-kondroitin huma komponenti strutturali ewlenin tal-kartilaġni, tal-kordi li jgħaqqdu l-muskoli mal-għadam u tal-għadam)
               
            
               
                  2.9.
               
               
                  Aċidu ħjaluroniku (glukowsamminglukan (polisakkarid) b’unità ripetuta li tikkonsisti minn zokkor amminiku (N-aċetil-D-glukowsammin) u aċidu D-glukuroniku preżenti fil-ġilda, il-fluwidu sinovjali u l-kurdun taż-żokra, prodott, pereżempju mit-tessuti tal-annimali jew permezz ta’ fermentazzjoni batterjali)
               
            
               
                  2.10.
               
               
                  Trab tal-bajd (bajd imnixxef mingħajr il-qoxra jew taħlita ta’ albubima mnixxfa u isfar tal-bajd imnixxef)
               
            
               
                  2.11.
               
               
                  Lattulosju (disakkarid (4-O-D-galattopiranosil-D-fruktows) li jiġi prodott mil-lattosju permezz tal-isomerizzazzjoni tal-glukows għall-fruktows. Preżenti b’mod naturali fil-ħalib trattat bis-sħana u l-prodotti mill-ħalib)
               
            
               
                  2.12.
               
               
                  Steroli tal-pjanti (il-fitosteroli huma grupp ta’ alkoħols sterojdi, li jokkorru b’mod naturali fil-pjanti fi kwantitajiet żgħar u li huma preżentati bħala steroli ħielsa jew esterifikati bl-aċidi xaħmin)
               
            
               
                  2.13.
               
               
                  Trab tal-fjuri Tagetes (trab tal-fjuri mitħunin u mnixxfin Tagetes sp)
               
            
               
                  2.14.
               
               
                  Trab tal-paprika (trab tal-frott mitħun u mnixxef Capsicum sp)
               
            
               
                  2.15.
               
               
                  Sospensjoni jew trab tal-klorella (ssospensjoni ta’ Chlorella sp ħajja fl-ilma jew trab tal-Chlorella sp imnixxfa u mitħuna)
               
            
               
                  2.16.
               
               
                  Trab tal-alka (trab ta’ mikroalka mnixxfa u mitħuna bħal pereżempju Schizochytrium sp., li ċ-ċelloli tagħha jkunu ġew inattivati)
               
            
               
                  2.17.
               
               
                  Prodotti u prodotti sekondarji tal-fermentazzjoni (prodotti tal-għalf iffermentati wara l-inattivazzjoni tal-mikroorganiżmu li jġib il-fermentazzjoni u l-prodott sekondarju tal-fermentazzjoni (prodott sekondarju mnixxef u mitħun ta’ fermentazzjoni fi stat solidu jew f’likwidu) wara l-estrazzjoni tal-komponent attiv jew l-attività, l-inattività tal-mikroorganiżmu u fejn jibqa’ (jibqgħu) biss il-kontenut(i) ta’ residwu tal-komponent(i) attiv(i) jew attività li tibqa’ fil-prodott).